
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	                Bucureşti, 25 mai 2009               

                PL-x  255 /2009                     


AVIZ
asupra Proiectului de Lege pentru aprobarea Ordonanţei de urgenţă a Guvernului nr. 28/2009 privind reglementarea unor măsuri de protecţie socială
În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 28/2009 privind reglementarea unor măsuri de protecţie socială, trimis cu adresa nr. PL x 255 din  6 mai 2009 şi înregistrat cu nr. 31/496 din  7 mai 2009.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege la data de 4 mai 2009.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din 25 mai  2009.
      Proiectul de lege are ca obiect de reglementare aprobarea Ordonanţei de urgenţă a Guvernului nr.28/2009 privind reglementarea unor măsuri de protecţie socială,  prin care se adoptă măsuri imediate care să asigure un climat de protecţie socială bazat pe principiul contribuţiei şi al solidarităţii în promovarea progresului social, respectiv, prelungirea cu 3 luni a perioadei de acordare a indemnizaţiei de şomaj pentru cei ale căror raporturi de munca sau de serviciu au încetat sau încetează pana la 31 decembrie 2009, precum şi ca pe durata întreruperii temporare a activităţii, pe o perioada nu mai mare de 3 luni, angajatorii si salariaţii sunt scutiţi de plata contribuţiilor de asigurări sociale datorate atât de angajatori cat si de salariaţii care beneficiază de indemnizaţia de minim 75% din salariul de baza corespunzător locului de munca ocupat. Totodată prin aceasta ordonanţă se completează prevederile Legii nr. 132/1999 privind organizarea si funcţionarea Consiliului Naţional de Formare Profesionala a Adulţilor cu norme privind funcţionarea comitetelor sectoriale ca structuri de dialog social de utilitate publica.
Membrii Comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.175/12.03.2009, la Ordonanţa de urgenţă a Guvernului.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor organice. 
                                 PREŞEDINTE,                               SECRETAR,

                                 Daniel BUDA                         Gabriel ANDRONACHE
Consilier, Cecilia Păduroiu
_1283583422.unknown

